 Mar aan weydiiyey Abuu mansuur tirada dadka isaga ka dhimatey iyo kuwa ka soo horjeeda ayaa wuxuu yiri anaga waxba nagama dhiman, waxna nagama dhaawacmin oo aan ogahay, balse wey jiri karaan wax naga dhaawacmey laakiin dhimasho ma jirto, halka kuwa uu la dagaalamayeyna uu ku sheegey iima tirakoobna oo waan isku soo noqondoonaa ayaa hadalkiisa iigu soo gebagebeeyey markii uu khudbad dhameeyey oo aan labadaas erey suaaley, intaa kadib dadweynaha degmada Diinsoor ayaa si wey isugu soobaxay banaanka weyn ee faras Magaalada, iyagoo kolba halka ay u dhaqaaqaan ciidamada dabasoconaayey, qaarkood waa ay soo dhaweynayeen imaashiyaha ciidamadan cusub, qaarkood waxa ay la yaabanaayeen qaabka ay u socdaan iyo sida ay u kala dambeeyaan, halka kuwo kale ay dhahayeen maanta adinkaa iska leh berina inagaa iska leh ee maanta waa maalintiina socda ayey isku xifaaleynayeen, laakiin ma jiraan wax dadweynaha degmada Diinsoor oo khasaare dhimasho, dhaawac iyo mid hantiyeed ka soo gaartey dagaalkii saaka dhacay. 